CELEX: 32009D0951
Language: fi
Date: 2009-12-14 00:00:00
Title: Komission päätös, tehty 14 päivänä joulukuuta 2009 , sellaisia kolmansia maita ja alueita, joista simpukoiden, piikkinahkaisten, vaippaeläinten, merikotiloiden ja kalastustuotteiden tuonti on sallittua, koskevien luetteloiden vahvistamisesta tehdyn päätöksen 2006/766/EY liitteiden I ja II muuttamisesta (tiedoksiannettu numerolla K(2009) 9870) (ETA:n kannalta merkityksellinen teksti)

15.12.2009   
            
            
               FI
            
            
               Euroopan unionin virallinen lehti
            
            
               L 328/70
            
         
      KOMISSION PÄÄTÖS,
   tehty 14 päivänä joulukuuta 2009,
   sellaisia kolmansia maita ja alueita, joista simpukoiden, piikkinahkaisten, vaippaeläinten, merikotiloiden ja kalastustuotteiden tuonti on sallittua, koskevien luetteloiden vahvistamisesta tehdyn päätöksen 2006/766/EY liitteiden I ja II muuttamisesta
   (tiedoksiannettu numerolla K(2009) 9870)
   (ETA:n kannalta merkityksellinen teksti)
   (2009/951/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 854/2004 (1) ja erityisesti sen 11 artiklan 1 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 854/2004 säädetään, että eläinperäisiä tuotteita voidaan tuoda ainoastaan sellaisesta kolmannesta maasta tai kolmannen maan osasta, joka on kyseisen asetuksen mukaisesti laaditussa luettelossa. Lisäksi siinä vahvistetaan simpukoiden, vaippaeläinten, piikkinahkaisten ja merikotiloiden sekä kalastustuotteiden tuontia kolmansista maista koskevat erityisedellytykset.
            
         
               (2)
            
            
               Asetuksessa (EY) N:o 854/2004 säädetään, että kun tällaisia luetteloja laaditaan ja saatetaan ajan tasalle, on kiinnitettävä huomiota kolmansissa maissa tehtyihin unionin tarkastuksiin ja kolmansien maiden toimivaltaisten viranomaisten antamiin takeisiin rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 882/2004 (2) vahvistettujen unionin rehu- ja elintarvikelainsäädännön sekä eläinten terveyttä koskevien sääntöjen noudattamisesta tai vastaavien sääntöjen olemassaolosta.
            
         
               (3)
            
            
               Sellaisia kolmansia maita ja alueita, joista simpukoiden, piikkinahkaisten, vaippaeläinten, merikotiloiden ja kalastustuotteiden tuonti on sallittua, koskevien luetteloiden vahvistamisesta 6 päivänä marraskuuta 2006 tehdyssä komission päätöksessä 2006/766/EY (3) luetellaan ne kolmannet maat, jotka täyttävät asetuksen (EY) N:o 854/2004 11 artiklan 4 kohdassa tarkoitetut perusteet ja jotka siitä syystä pystyvät takaamaan, että kyseiset Euroopan unioniin viedyt tuotteet täyttävät unionin lainsäädännössä kuluttajien terveyden suojelemiseksi asetetut terveyttä koskevat edellytykset. Kyseisen päätöksen liitteessä I on luettelo kolmansista maista, joista on lupa tuoda ihmisravinnoksi tarkoitettuja simpukoita, piikkinahkaisia, vaippaeläimiä ja merikotiloita missä tahansa muodossa, ja sen liitteessä II on luettelo kolmansista maista ja alueista, joista on lupa tuoda ihmisravinnoksi tarkoitettuja kalastustuotteita missä tahansa muodossa.
            
         
               (4)
            
            
               Euroopan parlamentin ja neuvoston asetusten (EY) N:o 853/2004, (EY) N:o 854/2004 ja (EY) N:o 882/2004 täytäntöönpanoa koskevista siirtymäjärjestelyistä 5 päivänä joulukuuta 2005 annetussa komission asetuksessa (EY) N:o 2076/2005 (4) säädetään toimenpiteistä 31 päivänä joulukuuta 2009 päättyvän siirtymäkauden ajaksi. Näihin toimenpiteisiin kuuluu asetuksen (EY) N:o 854/2004 11 artiklan 1 kohtaa koskeva poikkeus, jonka mukaan jäsenvaltiot voivat sallia simpukoiden tuonnin maista, jotka on lueteltu kyseisen asetuksen liitteessä I, ja kalastustuotteiden tuonnin maista, jotka on lueteltu kyseisen asetuksen liitteessä II, edellyttäen muun muassa, että kolmannen maan tai alueen toimivaltainen viranomainen on antanut asianomaiselle jäsenvaltiolle takeet siitä, että kyseiset tuotteet on hankittu edellytyksin, jotka vastaavat vähintään unionin tuotteiden tuotantoon ja markkinoille saattamiseen sovellettavia edellytyksiä.
            
         
               (5)
            
            
               Kanada sisältyy tällä hetkellä asetuksen (EY) N:o 2076/2005 liitteessä I olevaan luetteloon. Euroopan unioniin vietäväksi tarkoitettujen simpukoiden tuotannon valvontajärjestelmän arvioimiseksi Kanadassa tehdyt unionin tarkastukset, joista viimeisin tehtiin vuonna 2009, sekä eläviä simpukoita koskevien Kanadan ja unionin vaatimusten keskinäistä vastaavuutta koskevalla 17 päivänä joulukuuta 1998 tehdyllä kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevalla Euroopan yhteisön ja Kanadan hallituksen välisellä sopimuksella (5) perustetun yhteisen hallintokomitean suositus osoittavat, että Euroopan unioniin tarkoitettuihin eläviin simpukoihin, piikkinahkaisiin, vaippaeläimiin ja merikotiloihin Kanadassa sovellettavat edellytykset vastaavat unionin asianomaisessa lainsäädännössä säädettyjä edellytyksiä.
            
         
               (6)
            
            
               Grönlanti sisältyy tällä hetkellä asetuksen (EY) N:o 2076/2005 liitteessä I olevaan luetteloon. Euroopan unioniin vietäväksi tarkoitettujen simpukoiden tuotannon valvontajärjestelmän arvioimiseksi Grönlannissa tehdyt unionin tarkastukset, joista viimeisin tehtiin vuonna 2009, sekä Grönlannin toimivaltaisen viranomaisen antamat takeet osoittavat, että Euroopan unioniin tarkoitettuihin eläviin simpukoihin, piikkinahkaisiin, vaippaeläimiin ja merikotiloihin kyseisessä kolmannessa maassa sovellettavat edellytykset vastaavat unionin asianomaisessa lainsäädännössä säädettyjä edellytyksiä. Grönlanti olisi sen vuoksi lisättävä päätöksen 2006/766/EY liitteessä I olevaan luetteloon.
            
         
               (7)
            
            
               Euroopan unioniin vietäväksi tarkoitettujen simpukoiden tuotannon valvontajärjestelmän arvioimiseksi Yhdysvalloissa tehdyt unionin tarkastukset, joista viimeisin tehtiin vuonna 2009, osoittavat, että eläviin simpukoihin Yhdysvalloissa ja unionissa sovellettavissa edellytyksissä on eroja, mutta tarkastuksissa ei todettu ihmisten terveydelle aiheutuvaa vakavaa vaaraa, Meksikonlahden pyyntialuetta lukuun ottamatta. Yhdysvallat ja Euroopan unioni ovat sopineet tutkivansa eläviä simpukoita koskevien Yhdysvaltojen ja unionin edellytysten keskinäisen vastaavuuden. Sen vuoksi on aiheellista sallia väliaikaisesti simpukoiden, piikkinahkaisten, vaippaeläinten ja merikotiloiden tuonti Yhdysvalloista Euroopan unioniin, lukuun ottamatta Meksikonlahdella pyydettyjä simpukoita. Tätä väliaikaista lupaa olisi tarkasteltava uudelleen kuuden kuukauden kuluttua sen voimaantulosta, ja tarkastelussa olisi otettava huomioon eläviä simpukoita koskevien, Yhdysvalloissa ja unionissa säädettyjen edellytysten vastaavuutta koskevan tutkimuksen tulokset.
            
         
               (8)
            
            
               Angola, Azerbaidžan, Benin, Kongo, Eritrea, Israel, Myanmar, Salomonsaaret, Saint Helena ja Togo sisältyvät tällä hetkellä asetuksen (EY) N:o 2076/2005 liitteessä II olevaan luetteloon. Euroopan unioniin vietäväksi tarkoitettujen kalastustuotteiden tuotannon valvontajärjestelmän arvioimiseksi tehdyt unionin tarkastukset, joista viimeisin Angolaa koskeva tarkastus tehtiin vuonna 2007, Azerbaidžania koskeva vuonna 2007, Beniniä koskeva vuonna 2009, Kongoa koskeva vuonna 2009, Eritreaa koskeva vuonna 2008, Israelia koskeva vuonna 2009, Myanmaria koskeva vuonna 2009, Salomonsaaria koskeva vuonna 2007, Saint Helenaa koskeva vuonna 2003 ja Togoa koskeva vuonna 2009, sekä Angolan, Azerbaidžanin (ainoastaan kaviaari), Beninin, Kongon (ainoastaan merellä pyydetyt, peratut (tarvittaessa), jäädytetyt ja lopulliseen pakkaukseen pakatut kalastustuotteet), Eritrean, Israelin, Myanmarin (ainoastaan luonnosta pyydystetyt, jäädytetyt kalastustuotteet), Salomonsaarten, Saint Helenan ja Togon (ainoastaan elävät hummerit) toimivaltaisten viranomaisten antamat takeet osoittavat, että Euroopan unioniin tarkoitettuihin kalastustuotteisiin kyseisissä kolmansissa maissa sovellettavat edellytykset vastaavat unionin asianomaisessa lainsäädännössä säädettyjä edellytyksiä. Kyseiset kolmannet maat olisi sen vuoksi lisättävä päätöksen 2006/766/EY liitteessä II olevaan luetteloon.
            
         
               (9)
            
            
               Jotta voidaan ottaa huomioon kyseisten kolmansien maiden antamissa takeissa olevat erot, päätöksen 2006/766/EY liitteissä I ja II olevissa luetteloissa on tarpeen säätää tietyistä rajoituksista.
            
         
               (10)
            
            
               Saint Helena, Tristan da Cunha ja Ascension muodostavat yhden ainoan merentakaisen alueen. Koska nämä saaret kuitenkin sijaitsevat kaukana toisistaan ja koska niitä käytännössä hallitaan erillisesti, ne ovat päättäneet asettaa erilliset toimivaltaiset viranomaiset vastaamaan kalastustuotteiden turvallisuudesta. Tämän vuoksi Saint Helenan sisällyttäminen luetteloon kolmantena maana, josta kalastustuotteiden tuonti on sallittu, ei koske Tristan da Cunhaa eikä Ascensionia.
            
         
               (11)
            
            
               Unionin lainsäädännön selkeyttämiseksi päätöksen 2006/766/EY liitteiden I ja II otsikoita olisi muutettava. Liitteen I otsikosta olisi käytävä selkeästi ilmi, että elävien, pakastettujen tai jalostettujen simpukoiden, piikkinahkaisten, vaippaeläinten ja merikotiloiden tuonti ihmisravinnoksi on sallittua ainoastaan kyseisessä liitteessä luetelluista kolmansista maista. Liitteen II otsikosta olisi käytävä selkeästi ilmi, että kyseinen liite koskee eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (6) liitteessä I olevassa 3.1 kohdassa määriteltyjen kalastustuotteiden tuontia, lukuun ottamatta niitä, joita tämän päätöksen liite I koskee. Tämän eron tekeminen on tarpeen, sillä näihin kahteen tuoteryhmään sovellettavat unionin vaatimukset eroavat toisistaan.
            
         
               (12)
            
            
               Sen vuoksi päätöstä 2006/766/EY olisi muutettava.
            
         
               (13)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätös 2006/766/EY seuraavasti:
   
               1)
            
            
               Muutetaan liite I seuraavasti:
               
                           a)
                        
                        
                           korvataan liitteen I otsikko seuraavasti:
                           
                              ”LIITE I
                              
                                 Luettelo kolmansista maista, joista elävien, pakastettujen tai jalostettujen simpukoiden, piikkinahkaisten, vaippaeläinten ja merikotiloiden tuonti ihmisravinnoksi on sallittua
                                  (7)
                              
                           
                        
                     
                           b)
                        
                        
                           lisätään seuraavat Kanadaa koskevat tiedot Australiaa koskevien tietojen jälkeen:
                           
                                       ”CA
                                    
                                    
                                       KANADA”
                                    
                                    
                                        
                                    
                                 
                     
                           c)
                        
                        
                           lisätään seuraavat Grönlantia koskevat tiedot Chileä koskevien tietojen jälkeen:
                           
                                       ”GL
                                    
                                    
                                       GRÖNLANTI”
                                    
                                    
                                        
                                    
                                 
                     
                           d)
                        
                        
                           lisätään seuraavat Yhdysvaltoja koskevat tiedot Turkkia koskevien tietojen jälkeen:
                           
                                       ”US
                                    
                                    
                                       AMERIKAN YHDYSVALLAT
                                    
                                    
                                       Vain 1 päivään heinäkuuta 2010 asti
                                       ja
                                       lukuun ottamatta Floridan, Texasin, Mississipin, Alabaman ja Louisianan osavaltioista pyydettyjen simpukoiden tuontia.”
                                    
                                 
                     
         
               2)
            
            
               Korvataan päätöksen 2006/766/EY liite II tämän päätöksen liitteellä.
            
         2 artikla
   Tätä päätöstä sovelletaan 1 päivästä tammikuuta 2010.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 14 päivänä joulukuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EUVL L 139, 30.4.2004, s. 206.
   
      (2)  EUVL L 165, 30.4.2004, s. 1.
   
      (3)  EUVL L 320, 18.11.2006, s. 53.
   
      (4)  EUVL L 338, 22.12.2005, s. 83.
   
      (5)  EYVL L 71, 18.3.1999, s. 3.
   
      (6)  EUVL L 139, 30.4.2004, s. 55. Liitteessä I olevan 3.1 kohdan mukaan ’kalastustuotteilla’ tarkoitetaan kaikkia luonnonvaraisia tai viljeltyjä meren tai makean veden eläimiä (lukuun ottamatta eläviä simpukoita, eläviä piikkinahkaisia, eläviä vaippaeläimiä ja eläviä merikoteloja ja kaikkia nisäkkäitä, matelijoita ja sammakoita) sekä kaikkia niiden syötäviä muotoja, osia ja niistä saatuja tuotteita.
   
      (7)  Mukaan lukien ne, jotka kuuluvat Euroopan parlamentin ja neuvoston asetuksen (EY) N:o 853/2004 (EUVL L 139, 30.4.2004, s. 55) liitteessä I olevassa 3.1 kohdassa määriteltyihin kalastustuotteisiin.”
   
      LIITE
      
         
            ”LIITE II
            
               Luettelo kolmansista maista ja alueista, joista muiden kuin tämän päätöksen liitteessä I mainittujen kalastustuotteiden tuonti ihmisravinnoksi on sallittua
            
            (Asetuksen (EY) N:o 854/2004 11 artiklassa tarkoitetut maat ja alueet)
            
                        ISO-koodi
                     
                     
                        Maa
                     
                     
                        Rajoitukset
                     
                  
                        AE
                     
                     
                        ARABIEMIIRIKUNNAT
                     
                     
                         
                     
                  
                        AG
                     
                     
                        ANTIGUA JA BARBUDA
                     
                     
                        Ainoastaan elävät hummerit
                     
                  
                        AL
                     
                     
                        ALBANIA
                     
                     
                         
                     
                  
                        AM
                     
                     
                        ARMENIA
                     
                     
                        Ainoastaan elävät ravut, lämpökäsitellyt muut kuin viljellyt ravut ja pakastetut muut kuin viljellyt ravut
                     
                  
                        AN
                     
                     
                        ALANKOMAIDEN ANTILLIT
                     
                     
                         
                     
                  
                        AO
                     
                     
                        ANGOLA
                     
                     
                         
                     
                  
                        AR
                     
                     
                        ARGENTIINA
                     
                     
                         
                     
                  
                        AU
                     
                     
                        AUSTRALIA
                     
                     
                         
                     
                  
                        AZ
                     
                     
                        AZERBAIDŽAN
                     
                     
                        Ainoastaan kaviaari
                     
                  
                        BA
                     
                     
                        BOSNIA JA HERTSEGOVINA
                     
                     
                         
                     
                  
                        BD
                     
                     
                        BANGLADESH
                     
                     
                         
                     
                  
                        BJ
                     
                     
                        BENIN
                     
                     
                         
                     
                  
                        BR
                     
                     
                        BRASILIA
                     
                     
                         
                     
                  
                        BS
                     
                     
                        BAHAMA
                     
                     
                         
                     
                  
                        BY
                     
                     
                        VALKO-VENÄJÄ
                     
                     
                         
                     
                  
                        BZ
                     
                     
                        BELIZE
                     
                     
                         
                     
                  
                        CA
                     
                     
                        KANADA
                     
                     
                         
                     
                  
                        CG
                     
                     
                        KONGO
                     
                     
                        Ainoastaan merellä pyydetyt, peratut (tarvittaessa), jäädytetyt ja lopulliseen pakkaukseen pakatut kalastustuotteet
                     
                  
                        CH
                     
                     
                        SVEITSI
                     
                     
                         
                     
                  
                        CI
                     
                     
                        NORSUNLUURANNIKKO
                     
                     
                         
                     
                  
                        CL
                     
                     
                        CHILE
                     
                     
                         
                     
                  
                        CN
                     
                     
                        KIINA
                     
                     
                         
                     
                  
                        CO
                     
                     
                        KOLUMBIA
                     
                     
                         
                     
                  
                        CR
                     
                     
                        COSTA RICA
                     
                     
                         
                     
                  
                        CU
                     
                     
                        KUUBA
                     
                     
                         
                     
                  
                        CV
                     
                     
                        KAP VERDE
                     
                     
                         
                     
                  
                        DZ
                     
                     
                        ALGERIA
                     
                     
                         
                     
                  
                        EC
                     
                     
                        ECUADOR
                     
                     
                         
                     
                  
                        EG
                     
                     
                        EGYPTI
                     
                     
                         
                     
                  
                        ER
                     
                     
                        ERITREA
                     
                     
                         
                     
                  
                        FK
                     
                     
                        FALKLANDINSAARET
                     
                     
                         
                     
                  
                        GA
                     
                     
                        GABON
                     
                     
                         
                     
                  
                        GD
                     
                     
                        GRENADA
                     
                     
                         
                     
                  
                        GH
                     
                     
                        GHANA
                     
                     
                         
                     
                  
                        GL
                     
                     
                        GRÖNLANTI
                     
                     
                         
                     
                  
                        GM
                     
                     
                        GAMBIA
                     
                     
                         
                     
                  
                        GN
                     
                     
                        GUINEA
                     
                     
                        Ainoastaan kalastustuotteet, joita ei ole valmistettu tai jalostettu muulla tavoin kuin poistamalla pää, perkaamalla, jäähdyttämällä tai pakastamalla. Komission päätöksellä 94/360/EY (EYVL L 158, 25.6.1994, s. 41) säädettyä alennettua fyysisten tarkastusten frekvenssiä ei sovelleta.
                     
                  
                        GT
                     
                     
                        GUATEMALA
                     
                     
                         
                     
                  
                        GY
                     
                     
                        GUYANA
                     
                     
                         
                     
                  
                        HK
                     
                     
                        HONGKONG
                     
                     
                         
                     
                  
                        HN
                     
                     
                        HONDURAS
                     
                     
                         
                     
                  
                        HR
                     
                     
                        KROATIA
                     
                     
                         
                     
                  
                        ID
                     
                     
                        INDONESIA
                     
                     
                         
                     
                  
                        IL
                     
                     
                        ISRAEL
                     
                     
                         
                     
                  
                        IN
                     
                     
                        INTIA
                     
                     
                         
                     
                  
                        IR
                     
                     
                        IRAN
                     
                     
                         
                     
                  
                        JM
                     
                     
                        JAMAIKA
                     
                     
                         
                     
                  
                        JP
                     
                     
                        JAPANI
                     
                     
                         
                     
                  
                        KE
                     
                     
                        KENIA
                     
                     
                         
                     
                  
                        KR
                     
                     
                        ETELÄ-KOREA
                     
                     
                         
                     
                  
                        KZ
                     
                     
                        KAZAKSTAN
                     
                     
                         
                     
                  
                        LK
                     
                     
                        SRI LANKA
                     
                     
                         
                     
                  
                        MA
                     
                     
                        MAROKKO
                     
                     
                         
                     
                  
                        ME
                     
                     
                        MONTENEGRO
                     
                     
                         
                     
                  
                        MG
                     
                     
                        MADAGASKAR
                     
                     
                         
                     
                  
                        MM
                     
                     
                        MYANMAR
                     
                     
                        Ainoastaan luonnosta pyydystetyt, jäädytetyt kalastustuotteet (meren tai makean veden kalat, katkaravut)
                     
                  
                        MR
                     
                     
                        MAURITANIA
                     
                     
                         
                     
                  
                        MU
                     
                     
                        MAURITIUS
                     
                     
                         
                     
                  
                        MV
                     
                     
                        MALEDIIVIT
                     
                     
                         
                     
                  
                        MX
                     
                     
                        MEKSIKO
                     
                     
                         
                     
                  
                        MY
                     
                     
                        MALESIA
                     
                     
                         
                     
                  
                        MZ
                     
                     
                        MOSAMBIK
                     
                     
                         
                     
                  
                        NA
                     
                     
                        NAMIBIA
                     
                     
                         
                     
                  
                        NC
                     
                     
                        UUSI-KALEDONIA
                     
                     
                         
                     
                  
                        NG
                     
                     
                        NIGERIA
                     
                     
                         
                     
                  
                        NI
                     
                     
                        NICARAGUA
                     
                     
                         
                     
                  
                        NZ
                     
                     
                        UUSI-SEELANTI
                     
                     
                         
                     
                  
                        OM
                     
                     
                        OMAN
                     
                     
                         
                     
                  
                        PA
                     
                     
                        PANAMA
                     
                     
                         
                     
                  
                        PE
                     
                     
                        PERU
                     
                     
                         
                     
                  
                        PF
                     
                     
                        RANSKAN POLYNESIA
                     
                     
                         
                     
                  
                        PG
                     
                     
                        PAPUA-UUSI-GUINEA
                     
                     
                         
                     
                  
                        PH
                     
                     
                        FILIPPIINIT
                     
                     
                         
                     
                  
                        PM
                     
                     
                        SAINT-PIERRE JA MIQUELON
                     
                     
                         
                     
                  
                        PK
                     
                     
                        PAKISTAN
                     
                     
                         
                     
                  
                        RS
                     
                     
                        SERBIA
                        Lukuun ottamatta Kosovoa, sellaisena kuin se määritellään 10 päivänä kesäkuuta 1999 annetussa Yhdistyneiden Kansakuntien turvallisuusneuvoston päätöslauselmassa 1244
                     
                     
                        Ainoastaan tuoreet kokonaiset kalat luonnonvaraisista merisaaliista
                     
                  
                        RU
                     
                     
                        VENÄJÄ
                     
                     
                         
                     
                  
                        SA
                     
                     
                        SAUDI-ARABIA
                     
                     
                         
                     
                  
                        SB
                     
                     
                        SALOMONSAARET
                     
                     
                         
                     
                  
                        SC
                     
                     
                        SEYCHELLIT
                     
                     
                         
                     
                  
                        SG
                     
                     
                        SINGAPORE
                     
                     
                         
                     
                  
                        SH
                     
                     
                        SAINT HELENA
                        Lukuun ottamatta Tristan da Cunhan ja Ascensionin saaria
                     
                     
                         
                     
                  
                        SN
                     
                     
                        SENEGAL
                     
                     
                         
                     
                  
                        SR
                     
                     
                        SURINAME
                     
                     
                         
                     
                  
                        SV
                     
                     
                        EL SALVADOR
                     
                     
                         
                     
                  
                        TG
                     
                     
                        TOGO
                     
                     
                        Ainoastaan elävät hummerit
                     
                  
                        TH
                     
                     
                        THAIMAA
                     
                     
                         
                     
                  
                        TN
                     
                     
                        TUNISIA
                     
                     
                         
                     
                  
                        TR
                     
                     
                        TURKKI
                     
                     
                         
                     
                  
                        TW
                     
                     
                        TAIWAN
                     
                     
                         
                     
                  
                        TZ
                     
                     
                        TANSANIA
                     
                     
                         
                     
                  
                        UA
                     
                     
                        UKRAINA
                     
                     
                         
                     
                  
                        UG
                     
                     
                        UGANDA
                     
                     
                         
                     
                  
                        US
                     
                     
                        YHDYSVALLAT
                     
                     
                         
                     
                  
                        UY
                     
                     
                        URUGUAY
                     
                     
                         
                     
                  
                        VE
                     
                     
                        VENEZUELA
                     
                     
                         
                     
                  
                        VN
                     
                     
                        VIETNAM
                     
                     
                         
                     
                  
                        YE
                     
                     
                        JEMEN
                     
                     
                         
                     
                  
                        YT
                     
                     
                        MAYOTTE
                     
                     
                         
                     
                  
                        ZA
                     
                     
                        ETELÄ-AFRIKKA
                     
                     
                         
                     
                  
                        ZW
                     
                     
                        ZIMBABWE”